INFORMACINĖS SISTEMOS (NAVISION) PRIEŽIŪROS, KONFIGŪRAVIMO IR PROGRAMAVIMO PASLAUGŲ TEIKIMO SUTARTIS Nr. 2019-96

2019 m. spalio 30 d.,

Vilnius

**UAB Columbus Lietuva** (toliau - Vykdytojas), kurią atstovauja direktorius Dovydas Zinkevičius, veikiantis pagal bendrovės įstatus ir

**UAB "Investicijų ir verslo garantijos"**, (toliau - Užsakovas), kurią atstovauja generalinis direktorius Kęstutis Motiejūnas, veikiantis pagal bendrovės įstatus, (toliau – Šalys), o kiekviena atskirai – Šalis

atsižvelgdamos į tai, kad Užsakovas, veikdamas kaip perkančioji organizacija, atliko mažos vertės viešojo pirkimo procedūrą apklausos būdu, o Vykdytojas pateikė savo pasiūlymą dėl siūlomų paslaugų sąlygų,

sudarė šią sutartį (toliau – Sutartis):

1. SUTARTYJE VARTOJAMOS SĄVOKOS

1.1. Šioje Sutartyje, išskyrus, jeigu kontekstas reikalautų kitos reikšmės, toliau nurodytos sąvokos, parašytos iš didžiosios raidės turi tokias reikšmes:

|  |  |
| --- | --- |
| "Sutartis" | Reiškia šią Užsakovo informacinės sistemos (Navision) priežiūros, konfigūravimo ir programavimo paslaugų teikimo sutartį su visais ir bet kokiais Šalių patvirtintais Sutarties priedais ir bet kokiais Šalių patvirtintais Sutarties pakeitimais ir pataisomis. |
| „Standartinė programinė įranga“ | Reiškia nemodifikuotą apskaitos ir verslo valdymo sistemos “Microsoft Dynamics NAV” programinę įrangą, kurią Užsakovas naudoja pagal licencijas. |
| „Pritaikymai“ | Reiškia Standartinės programinės įrangos pakeitimus, modifikacijas ir išplėtimus specialiai skirtus Užsakovui, įskaitant bet neapsiribojant naujų specifiniam poreikiams pritaikytų modulių projektavimo ir programavimo darbus bei esamų modulių funkcionalumų tobulinimo darbus |
| “Sistema”/ „Navision programa“ | Reiškia Standartinę programinę įrangą ir Pritaikymus, kuriems Vykdytojas teikia Aptarnavimo paslaugas, ir kurie Sutarties sudarymo metu buvo Microsoft Dynamics NAV 2013 R2 versija LTFP7.10 7.1.42221.0, licencijos Nr. 5165579: |
| „Aptarnavimo paslaugos“/  „Paslaugos“ | Reiškia Sistemos priežiūros paslaugas, su Sistema ir jos naudojimu susijusias konsultacijas bei mokymus, Pritaikymų kūrimą, Sistemoje esančių duomenų tvarkymą ir kitas paslaugas, kurias Užsakovui teiks Vykdytojas šioje Sutartyje numatytomis sąlygomis. |

1.2. Kitos Sutartyje ir jos prieduose vartojamos sąvokos ir santrumpos suprantamos taip kaip jos apibrėžtos Sutarties Bendrosiose sąlygose (priedas Nr. 4) ir Sutarties Specialiose sąlygose (priedas Nr.3).

2. Bendroji dalis

2.1. Paslaugų teikimui ir aprašymui taikomi šie dokumentai:

2.1.1. Apskaitos ir verslo valdymo sistemos diegimo, programinės įrangos pardavimo ir aptarnavimo paslaugų teikimo sutarties bendrosios sąlygos (toliau – Sutarties Bendrosios sąlygos) (Sutarties priedas Nr. 4);

2.1.2. Apskaitos ir verslo valdymo sistemos diegimo, programinės įrangos pardavimo ir aptarnavimo paslaugų teikimo sutarties specialiosios sąlygos (toliau – Sutarties Specialiosios sąlygos) (Sutarties priedas Nr. 3);

2.1.3. Vykdytojo nurodyti paslaugų teikimo įkainiai pateikti“ Sutarties priede Nr. 2;

2.1.4. Užsakovo Techninė specifikacija, kuri yra Sutarties specialiųjų sąlygų sudėtinė dalis (Sutarties priedas Nr. 1);

2.2. Šalys susitaria, kad Sutarties Specialiosiose sąlygose numatomos pagal Sutartį teikiamoms Aptarnavimo paslaugos taikomos sąlygos, kurios skiriasi nuo Vykdytojo teikiamų paslaugų tipinių sąlygų, aprašytų Sutarties Bendrosiose sąlygose.

2.3. Šalys susitaria, kad esant prieštaravimams tarp Paslaugų teikimo sąlygų nurodytų Sutarties Bendrosiose sąlygose ir Specialiosiose sąlygose, taikomos Sutarties Specialiosiose sąlygose nurodytos sąlygos.

3. SUTARTIES OBJEKTAS

3.1. Vykdytojas įsipareigoja suteikti Aptarnavimo paslaugas, detalizuotas Sutarties Specialiosiose sąlygose ir jos prieduose Nr. 1 Nr. 2 ir Nr. 3 pagal Užsakovo poreikius, o Užsakovas įsipareigoja suteiktas Paslaugas priimti ir už jas atsiskaityti pagal Sutarties Specialiųjų sąlygų priede Nr. 2 numatytus įkainius.

3.2. Šalys susitaria, kad pirkimo sutartis galioja 3 (tris) mėnesius nuo Sutarties pasirašymo dienos. Esant poreikiui Sutartis gali būti pratęsta papildomam 1 (vieno) mėnesio laikotarpiui.

3.3. Pagal Sutartį suteikiamų Paslaugų kaina visais atvejais neviršys 10.000 EUR (dešimt tūkstančių eurų) be PVM sumos.

3.4. Užsakovas vienašališkai gali nutrukti Sutartį Šalių susitarimu prieš tai informavus Vykdytoją prieš 10 (dešimt) darbo dienų.

4. ŠALIŲ ATSAKOMYBĖ

4.1. Šalys įsipareigoja neatskleisti tretiesiems asmenims Sutarties vykdymo metu ir (vienerius) metus po Sutarties pabaigos pateiktos Konfidencialios informacijos.

4.2. Šalis, atskleidusi trečiajai šaliai Konfidencialią informacija, moka 3.000,00 EUR dydžio baudą bei atlygina Šaliai patirtus tiesioginius nuostolius, bet ne daugiau 10.000,00 EUR.

4.3. Vykdytojas privalo atlyginti Užsakovo patirtus tiesioginius nuostolius, atsiradusius dėl Vykdytojo suteiktų paslaugų kokybės trūkumo.

4.4. Vykdytojas paslaugas turi suteikti Sutartyje nustatytais terminais. Vėluojant suteikti paslaugas, Užsakovas turi teisę reikalauti mokėti 0,2 proc. delspinigius nuo laiku nesuteiktų paslaugų vertės už kiekvieną pradelstą dieną.

5. BAIGIAMOSIOS NUOSTATOS

5.1. Visus ginčus dėl šios Sutarties ar su ja susijusius Šalys stengsis spręsti derybų būdu.

5.2. Ši Sutartis gali būti pakeista ir/ar papildyta tik raštišku Šalių susitarimu.

5.3. Informacijos perdavimo būdai – elektroniniu paštu arba registruotu laišku. Šalys aiškiai susitaria, kad visa informaciją, perduota viena kitai, turi įrodomąją galią.

5.4. Ši Sutartis sudaryta el. būdu Sutarties šalių atstovams pasirašant el. parašu.

6. Sutarties priedai:

6.1. Šie dokumentai yra Sutarties priedai ir neatskiriama Sutarties dalis:

6.1.1. Apskaitos ir verslo valdymo sistemos diegimo, programinės įrangos pardavimo ir aptarnavimo paslaugų teikimo sutarties bendrosios sąlygos (toliau – Sutarties Bendrosios sąlygos) (Sutarties priedas Nr. 4).

6.1.2. Apskaitos ir verslo valdymo sistemos diegimo, programinės įrangos pardavimo ir aptarnavimo paslaugų teikimo sutarties specialiosios sąlygos (toliau – Sutarties Specialiosios sąlygos) (Sutarties priedas Nr. 3);

6.1.3. Vykdytojo nurodytų paslaugų teikimo įkainiai (Sutarties priedas Nr. 2);

6.1.4. Užsakovo techninė specifikacija, kuri yra Sutarties Specialiųjų sąlygų sudėtinė dalis (Sutarties specialiųjų sąlygų priedas Nr. 1);

6.1.5. Sistemos priežiūros paslaugos ir Sistemos konfigūravimo bei programavimo paslaugos“ (Sutarties specialiųjų sąlygų priedas Nr. 2).

šalių juridiniai rekvizitai

|  |  |
| --- | --- |
| **VYKDYTOJAS** **UAB „Columbus Lietuva“**  Įmonės kodas 135475673  PVM mokėtojo kodas LT354756716  Savanorių pr. 321C, Kaunas  Tel. (8-37) 750565, faksas (8-37) 750556  Atsisk. Sąsk. LT81 2140 0300 0365 9551  Luminor Bank AS Lietuvos filialas  Banko kodas 70440  Atstovaujama:  Direktoriaus  Dovydas Zinkevičius  \_\_\_\_\_\_\_\_\_\_\_\_\_\_\_\_\_\_\_\_  (parašas)  A.V. | **UŽSAKOVAS** **UAB "Investicijų ir verslo garantijos"** Įmonės kodas: 110084026  PVM mok. kodas: nėra PVM mokėtojas  Konstitucijos pr. 7, 09308 Vilnius  Tel. : 8-5-2107510; faksas: 8-5-2107511.  Atsisk. Sąsk. LT96 7400 0000 3852 3620,  Danske Bank A/S Plc Lietuvos filialas  Atstovaujama:  Generalinio direktoriaus  Kęstutis Motiejūnas  \_\_\_\_\_\_\_\_\_\_\_\_\_\_\_\_\_\_\_\_\_  (parašas)  A.V. |